Studenții și cercetătorii UB, invitați să aducă știința mai aproape de publicul larg în competiția “Games of Science”
În perioada 19-20 martie 2022, studenții și cercetătorii Universității din București sunt invitați să participe la concursul Games of Science, parte a proiectului „Știința pentru toți” din cadrul programului CIVIS Open Lab UB, desfășurat în perioada martie – aprilie 2022. 
Evenimentul, organizat de British Council România și Asociația BioMentorHub, în parteneriat cu Universitatea din București și cu alte universități din țară, se axează pe dezvoltarea aptitudinii studenților și cercetătorilor pentru a deveni cei mai bun prezentatori ai unui subiect științific. 
Pentru a se înscrie în concurs, participanții trebuie să completeze formularul disponibil aici și să își aleagă sesiunile de training la care vor să participe. 
Știința pentru toți - Games of Science
Proiectul își propune să ducă mai departe competiția FameLab România realizată în anii precedenți de British Council și include o serie de sesiuni de formare urmate de concursul Game of Science. Scopul proiectului este de a-i încuraja pe tinerii care studiază sau lucrează în domeniile științei, tehnologiei, ingineriei, matematicii, medicinei, dar și în alte domenii de studiu, să explice concepte, procese, teorii și cercetări complexe pe înțelesul publicului și pe scurt. 
Formatul original de training și concurs Game of Science vine în sprijinul tinerilor cercetători care-și doresc să își depășească propriile limite în comunicarea științifică și vor ca discursul lor să fie unul convingător, concis, spus pe o tonalitate ce nu permite emoțiilor să iasă la iveală, dar și adaptabil oricărui public țintă este adresat. 
[bookmark: _GoBack]Persoanele înscrise vor beneficia de o sesiune de training, un concurs de calificare cu premii și, în cele din urmă, un loc în finala competiției. 
Programul sesiunilor de training, dar și mai multe detalii cu privire la concurs pot fi accesate aici. 
